हर यात्रा का एक अतीत होता है. जिन यात्राओं की शुरुआत नहीं हुई, उनका भी. हर अतीत निहायत चमकदार और सुंदर गल्प की तरह प्रेरित करने वाला. सात हज़ार किलोमीटर की सड़क यात्रा के बाद सागरनामा भी काकद्वीप पहुँचकर अतीत हो गया.

कोई पन्ने पलटेगा तो उसे नौ राज्यों और तीन केंद्र शासित प्रदेशों की धूल-मिट्टी, सागर की लहरें और ख़ारापन, सैंकड़ों-हज़ारों छोटी कहानियाँ, ख़ुशी, ग़ुस्सा, आकांक्षा और सपनों की बेपनाह कथाएं मिलेंगी. कई सिरे मिलेंगे कि कोई पकड़े और कथा को आगे बढ़ा दे.

सागरनामा के पास पहले भविष्य था, अब अतीत भी हो गया. यह केवल एक कार और चार लोगों का नहीं उन सबका साझा अतीत है, जिनके पास सपने हैं. वैसे भी बिना अतीत वाले भविष्य का कोई अर्थ नहीं रह जाता.



पढ़ें: गुजरात जहां सड़कें हैं सड़कछाप

अतीत और भविष्य

भागवत पुराण में पुरंजननगर की कथा है, जहाँ लोगों के पास सबकुछ था. आलीशान इमारतें, शानदार जीवन, सुखद भविष्य. कमी बस एक चीज़ की थी, उनके पास अतीत नहीं था. इतिहास नहीं था. बिना अतीत वाला पुरंजननगर एक दिन भविष्य के बोझ से दबकर ख़त्म हो गया.

सागरनामा को ऐसा कोई ख़तरा नहीं है. भविष्य उसके पास था और रहेगा, बोझ बने बिना. अतीत उसे पुरंजननगर बनने से बचा लेगा. यह केवल भारत के तटवर्ती क्षेत्र की यात्रा की अवधारणा नहीं बल्कि चार लोगों की व्यक्तिगत कल्पनाओं का भी अतीत और भविष्य है. इसका मन ही मन दोहराया जाना, छूट गईं कथाएं याद करने का तरीक़ा होगा.

सबकुछ तुरंत जान लेने की हड़बड़ी में, उत्साही आँखों वाले दिलनवाज़, अपनी मशीनों की ख़ुद से ज़्यादा हिफ़ाज़त करने वाले शाकिर और स्टियरिंग हाथ में न हों तो दुलकी चाल से चलने वाले सारथी हरविंदर और मैं, 21 मार्च 2014 को दिल्ली से निकले थे. पोरबंदर से समंदर का साथ मिला, जिसके बाद कभी समंदर के साथ, कभी उसके साथ की ख़्वाहिश लिए सागरनामा की टीम सात अप्रैल को दक्षिण 24 परगना में काकद्वीप पहुँच गई.

काकद्वीप से आगे का रास्ता नाव से है. गंगासागर और उसके कलेक्टरगंज तक कार से नहीं पहुँचा जा सकता. हिंद महासागर की इसी बंगाल की खाड़ी के पूर्वी सिरे पर समुद्र से भारत की आख़िरी मुलाक़ात होती है.



पढ़ें: दक्षिण में बढ़िया सड़कें, ढिंढोरा नहीं

बदलाव की बयार

महात्मा गाँधी की जन्मस्थली पोरबंदर से काकद्वीप तक की यात्रा के दौरान चार जोड़ी आँखों ने जो देखा और ज़ज्‍़ब किया उसका कुछ हिस्सा आप तक पहुँचा है,... \n\nउपरोक्त लेख के लिए मुझे एक अच्छा शीर्षक दें।
सागरनामा 19: सड़कें, समुद्र, सोच और लहरें